เงินบาทมีแนวโน้มอ่อนค่าต่อเนื่อง คาดแตะที่ระดับ 35.00 บาท/ดอลลาร์
ค่าเงินบาทปิดตลาดเย็นนี้ (24 ก.ค.) ที่ระดับ 34.92/96 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 34.84/86 บาท/ดอลลาร์
24 ก.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (24 ก.ค.) ที่ระดับ 34.92/96 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 34.84/86 บาท/ดอลลาร์
 ช่วงเย็นวันนี้เงินบาทยังอ่อนค่าต่อเนื่อง โดยระหว่างวันอ่อนค่าสุดที่ระดับ 34.93 บาท/ดอลลาร์ คาดว่าสัปดาห์หน้าเงินบาทยังมีแนวโน้มอ่อนค่าต่อเนื่อง และมีโอกาสไปแตะที่ระดับ 35.00 บาท/ดอลลาร์ได้
 “ตอนนี้เงินบาทยังไหลต่อไปเรื่อยๆ แทบจะไม่มีเพดานแล้ว เมื่อไรที่ตัวเลขสหรัฐออกมาดี หรือมีการ comment อะไรที่เกี่ยวกับการขึ้นดอกเบี้ยของสหรัฐ อาทิตย์หน้ามีโอกาสที่บาทจะไปแตะ 35 บาท/ดอลลาร์” นักบริหารเงิน ระบุ
นักบริหารเงิน คาดว่า สัปดาห์หน้าเงินบาทยังมีทิศทางอ่อนค่า ให้กรอบกว้างๆ ไว้ที่ระดับ 34.80 – 35.10 บาท/ดอลลาร์
 
 
ที่มา: สำนักข่าวอินโฟเควสท์